CELEX: 32006B0818
Language: sk
Date: 2006-04-27 00:00:00
Title: 2006/818/ES: Rozhodnutie Európskeho parlamentu z  27. apríla 2006 o absolutóriu na plnenie rozpočtu šiesteho, siedmeho, ôsmeho a deviateho Európskeho rozvojového fondu za rozpočtový rok 2004

6.12.2006   
            
            
               SK
            
            
               Úradný vestník Európskej únie
            
            
               L 340/51
            
         
      ROZHODNUTIE EURÓPSKEHO PARLAMENTU
   
   z 27. apríla 2006
   o absolutóriu na plnenie rozpočtu šiesteho, siedmeho, ôsmeho a deviateho Európskeho rozvojového fondu za rozpočtový rok 2004
   (2006/818/ES)
   Európsky parlament,
   
               —
            
            
               so zreteľom na správu Komisie o následných opatreniach k rozhodnutiam o udelení absolutória za rok 2003 (KOM(2005)0449),
            
         
               —
            
            
               so zreteľom na oznámenie Komisie o účtovných súvahách a účtoch zo 6., 7., 8. a 9. Európskeho rozvojového fondu za rozpočtový rok 2004 (KOM(2005)0485- C6-0430/2005),
            
         
               —
            
            
               so zreteľom na oznámenie Komisie o správe o finančnom manažmente 6., 7., 8. a 9. Európskeho rozvojového fondu za rok 2004 (KOM(2005)0307),
            
         
               —
            
            
               so zreteľom na výročnú správu Dvora audítorov o aktivitách financovaných šiestym, siedmym, ôsmym a deviatym Európskym rozvojovým fondom za rozpočtový rok 2004 spolu s odpoveďami inštitúcií (1),
            
         
               —
            
            
               so zreteľom na vyhlásenie o vierohodnosti vedenia účtov a o zákonnosti a riadnosti príslušných operácií, ktoré poskytuje Dvor audítorov podľa článku 248 Zmluvy o ES (2),
            
         
               —
            
            
               so zreteľom na osobitnú správu Dvora audítorov č. 2/2005 týkajúcu sa rozpočtovej podpory z ERF pre krajiny AKT: riadenie komponentu reforma verejných financií Komisiou, spolu s odpoveďami Komisie (3) (v zmysle článku 248 ods. 4 druhý pododsek Zmluvy o ES),
            
         
               —
            
            
               so zreteľom na odporúčania Rady z 22 februára 2006 (5677/2006-C6-0094/2006, 5679/2006-C6-0095/2006, 5680/2006-C6-0096/2006, 5681/2006-C6-0097/2006),
            
         
               —
            
            
               so zreteľom na článok 33 internej dohody z 20. decembra 1995 medzi zástupcami vlád členských štátov zasadajúcich v Rade, o financovaní a správe pomoci Spoločenstva v rámci Druhého finančného protokolu štvrtému dohovoru AKT-ES (4),
            
         
               —
            
            
               so zreteľom na článok 32 internej dohody z 18. septembra 2000 medzi zástupcami vlád členských štátov zasadajúcich v Rade, o financovaní a správe pomoci Spoločenstva v rámci Finančného protokolu dohody o partnerstve, uzatvorenej 23. júna 2000 v Cotonou (Benin) medzi africkými, karibskými a tichomorskými štátmi a Európskym spoločenstvom a jeho členskými štátmi, a o rozdelení finančnej pomoci určenej krajinám a zámorským územiam, na ktorú sa vzťahujú ustanovenia štvrtej časti Zmluvy o ES (5),
            
         
               —
            
            
               so zreteľom na článok 276 Zmluvy o ES,
            
         
               —
            
            
               so zreteľom na článok 74 nariadenia o rozpočtových pravidlách zo 16. júna 1998, ktoré sa vzťahujú na spoluprácu pri financovaní rozvoja podľa Štvrtého dohovoru AKT-ES (6),
            
         
               —
            
            
               so zreteľom na článok 119 nariadenia o rozpočtových pravidlách z 27. marca 2003, ktoré sa vzťahuje na 9. Európsky rozvojový fond (7),
            
         
               —
            
            
               so zreteľom na článok 70 a článok 71, tretia zarážka a prílohu V rokovacieho poriadku,
            
         
               —
            
            
               so zreteľom na správu Výboru pre kontrolu rozpočtu a stanovisko Výboru pre rozvoj (A6-0110/2006),
            
         
               A.
            
            
               keďže Dvor audítorov dospel vo svojom vyhlásení o vierohodnosti týkajúcom sa Európskych rozvojových fondov (ERF) k záveru, že účtovná závierka za rozpočtový rok 2004 vierohodne vyjadruje okrem niekoľkých výnimiek príjmy a výdavky za rozpočtový rok a ich finančný stav na konci roka,
            
         
               B.
            
            
               keďže závery Dvora audítorov týkajúce sa zákonnosti a riadnosti príslušných operácií sa okrem iného zakladajú na analýze vzorky operácií,
            
         
               C.
            
            
               keďže Dvor audítorov zastáva na základe preskúmanej dokumentácie názor, že príjmy uvedené v účtovníctve, prostriedky pridelené ERF, záväzky a platby sú ako celok zákonné a riadne,
            
         
               1.
            
            
               udeľuje Komisii absolutórium na plnenie rozpočtu šiesteho, siedmeho, ôsmeho a deviateho ERF za rozpočtový rok 2004;
            
         
               2.
            
            
               uvádza svoje poznámky v priloženom uznesení;
            
         
               3.
            
            
               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnous súčasťou, Rade, Komisii, Súdnemu dvoru, Dvoru auditórov a Európskej investičnej banke a aby zabezpečil ich uverejnenie v Úradnom vestníku európskych spoločenstiev (v sérii L).
            
         
      
         Josep BORRELL FONTELLES
         
         
            predseda
         
      
      
         Julian PRIESTLEY
         
         
            generálny tajomník
         
      
   
   
      (1)  Ú. v. EÚ C 301, 30.11.2005, s. 249.
   
      (2)  Ú. v. EÚ C 301, 30.11.2005, s. 261.
   
      (3)  Ú. v. EÚ C 249, 7.10.2005, s. 1.
   
      (4)  Ú. v. ES L 156, 29.5.1998, s. 108.
   
      (5)  Ú. v. ES L 317, 15.12.2000, s. 355.
   
      (6)  Ú. v. ES L 191, 7.7.1998, s. 53.
   
      (7)  Ú. v. EÚ L 83, 1.4.2003, s. 1.